### Beslutning

Godkendt.

Afbud: Thea Mathiasen

### Sagsfremstilling

## Resume og sagens baggrund

Kommunalbestyrelsen har afsat Få det fikset midler til 22 lokalområder i Kalundborg Kommune. Midlerne skal bruges til anlæg i det offentlige rum og der skal være en lokal demokratisk proces. Kalundborg lokalområde søger om frigivelse af midler til etablering af Intervalbane på [adresse].

## Indstillinger

Direktøren indstiller, at

1. Ansøgningen imødekommes med en rammebevilling på 250.000 kr..
2. Der afsættes 8 % af anlægssummen til drift, vedligehold og lovpligtig legepladsinspektion.

## Behandling

Økonomiudvalget, Kommunalbestyrelsen.

## Sagsfremstilling

Kommunalbestyrelsen har for perioden 2023-2026 afsat en ny pulje af Få det fikset midler på 14 mio. kr. til projekter i landdistrikter og 22 lokalområder. Man kan læse om Få det fikset projektet på [adresse] hjemmeside.

Kalundborg lokalområdes andel af Få det fikset puljen er 2 mio. kr. Lokalområdet har afholdt borgermøde den 8. oktober, hvor 8 projekter blev godkendt til samlet 1.883.000 kr.

Projektet "Intervalbane på [adresse]" er til gavn for alle borgere i Kalundborg og omegn, der ønsker at dyrke motion. Projektet søger om 250.000 kr. af den samlede pulje.

Projektet indeholder en intervalbane og udendørs fitness redskaber. Der etableres opstregning til intervalbane på 1 km strækning med hvid markering på gangstien. Desuden opstilles 6 motionsredskaber langs intervalbanen på græsarealet.

*Drift og vedligeholdelse*

De afledte omkostninger til drift, vedligeholdelse, årlig legepladsinspektion, hærværk, tømning af eventuelle ekstra skraldespande mv. vurderes til årligt at udgøre 8 % af anlægssummen.

Det er administrationens anbefaling, at de afledte driftsomkostninger opgøres og tilrettes det administrative driftsbudget fra året efter, at intervalbanen er etableret.

Lokalområdet står for det ugentlige tilsyn med motionsredskaberne og fører logbog over dette.

*Administrationens bemærkninger*

Projektet opfylder rammerne for anvendelsen af puljen. Administrationen støtter op om intervalbanen. Projektet indebærer, at der skal søges om følgende:

* Dispensation fra Naturbeskyttelseslovens § 3.
* Dispensation fra strandbeskyttelseslinjen hos Kystdirektoratet.
* Landzonetilladelse.
* Byggetilladelse inklusiv ibrugtagningstilladelse.

## Økonomiske konsekvenser

Kalundborg lokalområde har 2.003.964 kr. i deres Få det fikset pulje.

Den samlede anlægssum til intervalbanen er 250.000 kr. Hvis projektet godkendes udgør restrådighedsbeløbet herefter 1.753.964 kr.

Når de afledte driftsomkostninger er beregnet, tilrettes det administrative budget fra året efter,
at projektet er etableret.

[adresse] bemærkninger er indarbejdet i sagen.

### Sagens forløb

11/12/2024 Økonomiudvalget
Anbefales.